CELEX: C2005/155/28
Language: et
Date: 2005-06-25 00:00:00
Title: Esimese astme kohtu 21. aprilli 2005. aasta otsus kohtuasjas T-28/03: Holcim (Deutschland) AG versus Euroopa Ühenduste Komisjon (EÜ asutamislepingu artikkel 85 (nüüd EÜ artikkel 81) — Esimese astme kohtu otsuse täitmine — Pangagarantiiga seotud kulude hüvitamine — Ühenduse lepinguväline vastutus)

25.6.2005   
            
            
               ET
            
            
               Euroopa Liidu Teataja
            
            
               C 155/14
            
         
      ESIMESE ASTME KOHTU
   
   21. aprilli 2005. aasta otsus
   kohtuasjas T-28/03: Holcim (Deutschland) AG versus Euroopa Ühenduste Komisjon (1)
   
   (EÜ asutamislepingu artikkel 85 (nüüd EÜ artikkel 81) - Esimese astme kohtu otsuse täitmine - Pangagarantiiga seotud kulude hüvitamine - Ühenduse lepinguväline vastutus)
   (2005/C 155/28)
   Kohtumenetluse keel: saksa
   Kohtuasjas T-28/03: Holcim (Deutschland) AG, varem Alsen AG, asukoht Hamburg (Saksamaa), keda esialgu esindasid advokaadid F. Wiemer ja K. Moosecker ning hiljem advokaadid Wiemer, P. Niggemann ja B. Menkhaus, versus Euroopa Ühenduste Komisjon (esindajad: R. Lyal ja W. Mölls, kohtudokumentide kättetoimetamise aadress Luxembourgis), mille esemeks on kahju hüvitamise hagi, millega taotletakse hüvitist pangagarantiiga seotud kulude eest, mida hageja kandis komisjoni 30. novembri 1994. aasta otsusega 94/815/EÜ, mis puudutas EÜ asutamislepingu artikli 85 kohaldamise menetlust (asi IV/33.126 ja 33.322 — Tsement) (EÜT L 343, lk 1) ning mis tühistati esimese astme kohtu 15. märtsi 2000. aasta otsusega liidetud kohtuasjades T-25/95, T-26/95, T-30/95-T-32/95, T-34/95-T-39/95, T-42/95-T-46/95, T-48/95, T-50/95-T-65/95, T-68/95-T-71/95, T-87/95, T-88/95, T-103/95 ja T-104/95: Cimenteries CBR jt v. komisjon, “Tsement” (ELK 2000, lk II-491), määratud trahvi tõttu, tegi esimese astme kohus (kolmas koda), koosseisus: koja esimees J. Azizi, kohtunikud M. Jaeger ja F. Dehousse; kohtusekretär: H. Jung, 21. aprillil 2005 otsuse, mille resolutiivosa on järgmine:
   
               1.
            
            
               Jätta hagi EÜ artiklile 233 tuginevas osas vastuvõetamatuse tõttu läbi vaatamata.
            
         
               2.
            
            
               Jätta teise võimalusena esitatud nõue, milles taotletakse hagi tõlgendamist EÜ artiklile 233 tuginevas osas tühistamis- või tegevusetuse vaidlustamise hagina, vastuvõetamatuse tõttu läbi vaatamata.
            
         
               3.
            
            
               Jätta kahju hüvitamise nõue hageja poolt enne 31. jaanuari 1998 kantud pangagarantiiga seotud kulude osas vastuvõetamatuse tõttu läbi vaatamata.
            
         
               4.
            
            
               Jätta hagi ülejäänud osas põhjendamatuse tõttu rahuldamata.
            
         
               5.
            
            
               Jätta kohtukulud hageja kanda.
            
         
      (1)  ELT C 124, 24.5.2003.